For et år siden åbnede 'Sjælesorg på Nettet'. Det er en online platform, hvor brugere med ondt i livet kan kontakte og chatte anonymt med en række præster.

Folk bestormer sjælesorgs-chat 10.000 har kontaktet sjælesorg.nu. 6.000 af dem har kontaktet chatten uden for åbningstiden. 2.600 har været i kontakt med en onlinepræst. Åbningstiderne er: mandag - torsdag Kl. 13.30 - 17.00 og 19.00 -22.30 samt tirsdag kl.9.00-12.30. Kilde: Sjælesorg.nu

10.000 danskere har kontaktet chatten i løbet af det seneste år, og præsterne kan slet ikke kan følge med.

Vi er der som et medmenneske, der lytter på et andet menneske. Pernille Hornum, leder af Sjælesorg på Nettet

- Vi vidste ikke, at behovet var så stort, fortæller Henning Toft Bro, der er biskop i Aalborg Stift.

Det er landets ti folkekirkebiskopper, der står bag Sjælesorg på Nettet, der blev lanceret den 1. februar 2017.

Problemet er, at de få præster ved chatten kun har magtet at tale med knap 2.600 af personerne bag henvendelserne. Især fordi flertallet kontakter chatten uden for åbningstiden.

- Det er aldrig rart, når vi ikke kan nå det, vi gerne vil, siger biskoppen.

Henvendelserne drejer sig om alle former for nære og store eksistentielle spørgsmål. Alt lige fra ensomhed, kærestesorg og eksamensangst til skilsmisse, overgreb, sorg og tab, forklarer Pernille Hornum, der er leder af 'Sjælesorg på Nettet'.

Et lyttende øre

Chat-præsterne er hverken psykologer eller læger, men de kan tilbyde at lytte.

- Vi er der som et medmenneske, der lytter på et andet menneske. Så det andet menneske får følelsen af og viden om, at vi er der, og at man ikke er alene, siger Pernille Hornum.

Hvis der er behov for yderligere hjælp, kan præsten henvise til, hvor man kan få den.

Læs også : Flere søger sjælesorg på nettet: Behov for flere chatteklare præster

Mange har også venner, bekendte eller familie at tale med, når livet gør ondt, men præsterne kan tilbyde noget andet, for de ikke selv er følelsesmæssigt engageret.

- Så det er et menneske udefra, som kaster lys på ens situation og er med til at perspektivere det for én, siger hun.

Udvider åbningstiden

Nu forsøger biskoppen at udvide åbningstiden og at skaffe flere frivillige præster til den populære chat. Målet er, at der allerede i løbet af marts-/april-måned for eksempel også kan være åbent om søndagen.

- At man på den her måde er anonym, det gør, at man måske nemmere kan tale om nogle af de tungeste emner, som man går og bakser med som menneske, vurderer Henning Toft Bro.

Det er første gang i Folkekirkens historie, at den har lavet sådan et online chat-projekt.

Det er et udtryk for, at der er et behov, som ikke har været dækket, og at præsten faktisk kan noget, som andre måske ikke kan. Mette Bock, kirkeminister

- Jeg synes, det er en gylden mulighed for at være der, hvor folk er. Og det skal vi være som Folkekirke, siger Henning Toft Bro.

Læs også : Få gavn af sjælesorg: Susanne fik hjælp af en præst i livskrisen

Kirkeminister Mette Bock (LA) synes godt om initiativet og er overrasket over den store søgning til projektet.

- Det er et udtryk for, at der er et behov, som ikke har været dækket, og at præsten faktisk kan noget, som andre måske ikke kan for eksempel psykologer, kolleger, familie eller andre, siger hun.

Hun afviser dog lige nu at afsætte flere penge til sjælesorg.nu og henviser til, at projektet har en tre-årig forsøgsperiode. Hvis det skal fortsætte herefter, skal pengene findes hos Folkekirkens fællesfond, som folkekirken selv administrerer, forklarer hun.

Læs også : Stress og kærestesorger: Gymnasieelever bruger præster til at læsse af